ตัวยาโปรกีโนว่ามีผลข้างเคียงอย่างไรบ้างคะเเละมีส่วนประกอบอะไรบ้างในตัวยา เเละมีความปลอดภัยไหมคะถ้าจะเทคยา เป็นกระเทยค่ะ
สวัสดีค่ะ ยาโปรกีโนว่า (Progynova) คือยาที่มีส่วนประกอบของฮอร์โมนเอสโตรเจน ซึ่งเป็นฮอร์โมนเพศหญิง ทำให้มีลักษณะเป็นผู้หญิงเช่นมีเต้านม ผิวพรรณดี แต่อย่างไรก็ตามเป็นยาที่ไม่ควรจะใช้ด้วยตัวเองค่ะ ควรใช้ภายใต้การดูแลของสูตินรีแพทย์เท่านั้น เพราะว่าการได้รับฮอร์โมนมากจนเกินไป หรือได้ในขนาดที่ไม่ถูกต้อง เป็นเวลานานๆ อาจทำให้เกิดภาวะ เลือดออกผิดปกติ เลือดแข็งตัวผิดปกติเกิดเป็นลิ่มเลือดอุดตันที่ขาหรือในปอดได้ มะเร็งเต้านม มะเร็งเยื่อบุโพรงมดลูกโดยยาโปรกีโนว่านี้เป็นยาที่เป็นฮอร์โมนเอสโตรเจน 100% จึงใช้เป็นฮอร์โมนทดแทนเท่านั้นเช่นในกรณีผู้หญิงที่ต้องตัดมดลูกและรังไข่ออก เอามาคุมกำเนิดไม่ได้ และเนื่องจากมีปริมาณเอสโตรเจนในขนาดสูง จึงทำให้มีโอกาสเกิดมะเร็งเยื่อบุโพรงมดลูกได้สูง ถ้าพวกยาคุมที่ขายปกติจะมีทั้งฮอร์โมนเอสโตรเจนและโพรเจสเตอโรน มันจะสมดุลมากกว่า โอกาสเกิดมะเร็งน้อยกว่าดังนั้นแนะนำว่าถ้าจะใช้ยาตัวนี้ ควรไปพบสูตินรีแพทย์เพื่อปรึกษาก่อนนะคะ ไม่แนะนำให้เริ่มใช้เองค่ะ